# Objektvalg

Objekter er de elementer i et fotoprodukt, som kan bearbejdes (redigeres), dvs. billeder, layouts og baggrunde. Før man kan bearbejde et objekt i editoren, skal det vælges i Objektvalg og indsættes.
Det er her man bestemmer, hvad der kommer over i produkteditoren.

Ved mange fotoprodukter kan man øverst i Objektvalg indstille forskellige produktegenskaber.

I det øverste område af Objektvalg findes et valgfelt, hvor man kan begrænse antallet af objekter, der vises – f.eks. kan man vælge, at der kun skal vises layouts til et bestemt antal billeder pr. side eller at der kun skal vises baggrunde med "Natur".

Nedenunder vises objekterne som previewbilleder (miniaturebilleder), der med musen kan trækkes direkte herfra over i produkteditoren.

Størrelsen af previewbillederne kan ændres med skyderen forneden.

Objektvalg indeholder faner for de forskellige objekttyper, som kan indsættes i produkteditoren. Fanerne er forskellige, alt efter hvilket produkt, der bearbejdes.

De enkelte faner:

## Billeder

Objektvalg for billeder består af to faner: "Lokal" og "Webalbums".

### Fanen "Lokal"

Under denne fane finder du de billeder, som du har gemt lokalt, dvs. på din computer. På samme måde som i Explorer i dit styresystem kan du i den øverste del af "Objektvalg" navigere til dine billedmapper på de forskellige datamedier.

Bemærk:
Når du lægger billeder over i dit fotoprodukt fra et eksternt datamedie (data-CD/-DVD, USB-stik), skal du gemme fotoproduktet (fotobog, kalender osv.), før du fjerner det eksterne datamedie, da der ellers kommer en fejlmeddelelse ved bestillingen, fordi programmet ikke kan finde billedfilen.
Når du gemmer, bliver der lagt en kopi af billedet over på harddisken, som programmet så henter.

Nedenunder vises alle billeder i den aktuelle valgte mappe.
Billeder, der allerede er anvendt i fotobogen, er markeret med flueben.

Du kan ændre størrelsen af previewbillederne med zoom-skyderen forneden.

I genvejsmenuen (højreklik med musen på billedet) findes forskellige funktioner og kommandoer for visning, sortering og indsættelse:

#### "Find lignende"

Ikke ved billedbestilling!

Når du har markeret et billede, kan du med denne funktion søge efter billeder i den pågældende mappe, som enten er fotograferet ved samme lejlighed (efter dato og klokkeslet) og/eller som ligner det markerede billede. Graden af lighed kan indstilles med en skyder.

#### "Som baggrund ..."

Med disse kommandoer kan du indsætte et af dine egne billeder som sidebaggrund på højre eller venstre side eller på begge sider (hele dobbeltsiden). I modsætning til de baggrunde, der hører med til softwaren, kan billeder, der er indsat som baggrund i produkteditoren, bearbejdes med Fotoview ved at dobbeltklikke på dem.

#### "Markerede billeder som collage ..."

Laver en collage af flere markerede billeder. Billedernes størrelse og placering er tilfældig. Du kan gentage kommandoen flere gange, indtil du har det ønskede resultat.

#### "Sorter efter ..."

Sorterer billederne alfabetisk efter filnavn eller kronologisk efter fotograferingstidspunkt.

#### "Opdater mappe"

Hvis du gemmer nye billedfiler i den aktuelle mappe med billeder, mens du arbejder med fotosoftwaren, vises disse nye billeder eventuelt ikke straks. Med denne kommando sikrer du, at mappen og dermed previewbillederne indlæses igen.

#### "Vis filnavn"

Viser/skjuler filnavnene under previewbillederne.

#### "Farvesortering"

Viser billederne i et ekstravindue efter farvenuance.
Billeder, der ligger lige ved siden af eller under hinanden, harmonerer også med hinanden på samme side i fotobogen. Billedet indsættes i fotoproduktet ved at dobbeltklikke på det. Tip: Vælg også en baggrund, der passer i farve.

#### "FOTOBOG-assistent"

Starter fotobog-assistenten.
(Se afsnittet "Fotobog-assistent").

#### "Fotoview"

Starter Fotoview. (Se afsnittet "Fotoview").

Fotoview (med billedbearbejdningsfunktioner) kan også startes ved at dobbeltklikke på previewbilledet. Men vær forsigtig: Hvis du bearbejder billedet fra Objektvalg – og ikke fra arbejdsområdet – overskrives originalfilen med den bearbejdede version af billedet, når du gemmer. Hvis du ikke ønsker at overskrive originalfilen, skal du gemme det bearbejdede billede i Fotoview under et andet navn. Du kan også vælge først at indsætte billedet i produkteditoren og åbne det herfra i Fotoview (vælg "Kun for denne bestilling", når du gemmer).

### Fanen "Webalbums"

Under denne fane kan du gå ind på de to fotocommunities "locr" og "flickr" og indsætte de billeder, du har her, i dit fotoprodukt.
Hvis du ikke er medlem af et af disse online-fotocommunities, kan du tilmelde dig via linket "Info".

Hos „locr“ har du mulighed for, automatisk at uploade de billeder, du bruger i din bestilling, til dit album hos "locr".

### Indsæt billeder

For at indsætte et billede i dit fotoprodukt skal du med venstre museknap trykket ned trække det fra Objektvalg over i arbejdsområdet i produkteditoren eller over i den ønskede layoutramme, hvor det låses fast.

Der findes to forskellige funktioner for tilpasning af layoutrammen:

1. Billedet tilpasses layoutrammen. Layoutrammen ændres ikke, og billedet tilpasses enten i højden eller bredden, alt efter billedets og rammens sideforhold.
   Dele af billedet, der går ud over rammekanten, er ikke mere synlige, men du kan skalere layoutrammen i højden og bredden og bestemme billedudsnittet i rammen med værktøjerne "Formindsk billede" / "Forstør billede".
2. Layoutrammen tilpasses billedet. Hele billedet er synligt, og layoutrammen tilpasses til billedets længste side. Ligesom før kan du skalere layoutrammen. Hvis du skalerer layoutrammen med hjørnehåndtagene, bibeholdes sideforholdet, og billedet skaleres automatisk med. Hvis du kun gør layoutrammen større i bredden eller højden, ses de billeddele, der ligger uden for layoutrammen, ikke mere.
   Ved forstørrelse eller formindskelse af layoutrammen skaleres billedet med, hvorimod det ikke er tilfældet, når man anvender sidehåndtagene. Her skal man formindske det manuelt med værktøjet "Formindsk billede" inde i rammen.

Denne funktion for layoutrammen kan du indstille under Valgmuligheder i toplinien for de billeder, der skal indsættes. Se afsnittet "Valgmuligheder".

## Layout

Her findes ligeledes to faner, "Sidelayout" og "Passepartout".

Sidelayouts anvendes til sider i et fotoprodukt, og passepartout anvendes til enkeltbilleder.

#### Sidelayout

Et sidelayout er placering af billeder og tekster i arbejdsområdet i produkteditoren.

Med programmet medfølger forskellige færdige layouts, og du kan også gemme dine egne layouts og lægge dem ind her.

Standardindstilling i valgfeltet er "Vis alle...", men du kan ændre denne indstilling, så der kun vises det antal layouts, der svarer til antallet af billeder.

Med et dobbeltklik på previewbilledet anvendes layoutet på begge viste sider; hvis det kun skal anvendes på den ene side, kan du trække det over på siden med venstre museknap trykket ned.
Eller du kan bruge knapperne forneden - "Læg layout på venstre side", "Læg layout på højre side", "Læg layout på begge viste sider" og "Læg layout på alle sider i fotobogen".

#### Passepartout

En passepartout fungerer som en skabelon, der anvendes til at skære billedet til i en bestemt valgt form. Alt efter hvilken skabelon, der vælges, fremstår billedets kanter skarpt mod baggrunden eller udviskede, så de trækkes ind i baggrunden.

Eksempler:

Træk en passepartout over det ønskede billede eller layoutrammen i produkteditoren Virkningen ses med det samme.

## Design

Objektvalg for "Design" består normalt af tre faner: "Baggrund", "Indhold" og "Clipart".

#### Baggrund

I valgfeltet er baggrundene oplistet efter temaer eller anvendelse. Standardindstilling er "Multicolor".

"Multicolor"-baggrundene er mønstrede baggrunde, og du kan vælge mellem 36 forskellige farver.

Under valgfeltet er baggrundene vist som previewbilleder.

For at indsætte en baggrund skal man blot dobbeltklikke på previewbilledet af den. Baggrunden indsættes så over hele dobbeltsiden. Hvis man kun vil have baggrunden på en side, trækkes den over på den pågældende side med venstre museknap trykket ned. Man kan også bruge knapperne forneden i Objektvalg.

En baggrund kan også indsættes på alle sider eller alle venstre sider eller alle højre sider via genvejsmenuen (højreklik med musen på previewbilledet).

Med knappen "download flere..." kan man downloade og installere flere baggrunde fra internettet.

Du kan også anvende et af dine egne billeder som sidebaggrund.

#### Indhold

Kun ved fotoprodukter, der understøtter valgfrit indhold, f.eks. temafotobøger, kalendere og nogle fotogaver.

Indhold er færdige layouts, f.eks. ved temafotobøger, som består af et sidelayout, en baggrund og eventuelt tekster og billeder.

Med knappen "download flere" i Objektvalg kan du installere flere indhold (som beskrevet i afsnittet "Tips og tricks").

#### Clipart

Clipart er forskellig grafik, der kan give en god effekt på siderne.
Vælg et clipart, du kan lide, og træk det over i produkteditoren.
Det kan placeres frit og skaleres op eller ned uden kvalitetsforringelse.

## Rammer

Kun ved fotolærreder og dekopostere med skyggefugerammer.

Her vælger du farve og struktur til den billedramme, som fotolærredet eller dekoposteren skal indsættes i.