# Arbejde med tekster

## Indsættelse og bearbejdning af tekster i layoutet

I de fleste layouts – med undtagelse af indbindinger og egne design-/temafotobøger – er der ikke indsat tekstfelter.
Det kan man imidlertid sagtens selv gøre, så man kan skrive kommentarer til billederne eller lave en overskrift til en fotobogside.

### Indsæt nyt tekstfelt

Du kan oprette et nyt tekstfelt ved at klikke på værktøjet "Ny tekst" i værktøjslinien eller via genvejsmenuen (højre museknap i arbejdsområdet).

Det nye tekstfelt fremkommer som standard øverst til venstre på venstre side.
I starten af tekstfeltet står der som standard "- Din tekst -".
Sålænge du ikke har indsat din egen tekst og tekstfeltet er tomt, vises det ikke i det færdige fotoprodukt.

### Særlige forhold ved markering af tekster

Tekstfelt og tekst er to helt forskellige elementer – ligesom billede og layoutramme.
Medens et tekstfelt også er en layoutramme og har en bearbejdningsramme, markeres og bearbejdes tekst som indhold i tekstfeltet på en helt anden måde.
For selv at bearbejde tekstfeltet skal du klikke en gang på tekstfeltets bearbejdningsramme.
For at bearbejde teksten i tekstfeltet skal du klikke i tekstfeltet.
Når du bearbejder selve teksten, ses en blinkende tekstmarkør (en lodret streg) i det markerede tekstfelt. Når tekstmarkøren ikke er synlig, arbejder du med tekstfeltet.

### Bearbejd tekstfelter

#### "Andre tekstindstillinger..."

Denne kommandogruppe findes både som knap i objekt-værktøjslinien og i genvejsmenuen for tekstfeltet (klik med højre museknap).

##### "Bestem egenskaber for tekstfeltet..."

Her indstiller du afstanden fra kanten af tekstfeltet til starten af teksten.

#### Flytning af et tekstfelt

Det tekstfelt, der skal flyttes, skal være markeret (aktivt), og musemarkøren skal være placeret på bearbejdningsrammen. Musemarkøren omdannes til et kryds med pilespidser, og med venstre museknap trykket ned kan du nu flytte tekstfeltet til det sted, hvor du vil have din tekst. Du kan også flytte tekstfeltet med piletasterne på tastaturet.

#### Skalering af et tekstfelt

Du kan skalere tekstfeltet med hjørnehåndtagene, medens sidehåndtagene bruges til at indstille bredde og/eller højde (størrelsen af selve teksten ændres ikke).
For at ændre størrelsen af skriften skal du bruge tekstegenskaberne og formatere skriftstørrelsen.

#### Drejning af et tekstfelt

Med håndtaget, som ligger lidt inde i rammen, drejes rammen med museknappen trykket ned og håndtaget som centrum.
Du kan også dreje rammen i trin á 90° med kommandoerne "Drej ramme mod uret" og "Drej ramme med uret" i værktøjslinien eller genvejsmenuen (højre museknap).

#### Sletning af et tekstfelt

Du kan slette et aktivt tekstfelt ved at markere tekstrammen og klikke på symbolet "Slet" i værktøjslinien eller ved at trykke på "Del"-tasten på tastaturet.
Du skal klikke/trykke to gange efter hinanden.
Første gang slettes teksten og anden gang tekstfeltet.

Indtastning og bearbejdning af tekster fungerer stort set nøjagtigt som i dit tekstbehandlingsprogram.

#### Indtast tekst

Klik i tekstfeltet, indtil tekstmarkøren vises (blinkende lodret streg) og indtast den ønskede tekst på tastaturet på din computer.
Du kan kopiere tekster fra en anden kilde (Word-fil, internetside osv.) via styresystemets midlertidige lager og indsætte dem i tekstfeltet.
Ved nogle tekster kopieres tekstformateringerne og sommetider også kildeteksten (HTML) fra en internetside med over, og disse skal efterfølgende tilpasses eller fjernes. .
Hvis du vil indsætte mere tekst, skal du placere tekstmarkøren, der hvor den nye tekst skal begynde, og skrive teksten.
For at overskrive eller slette et tekstafsnit skal du markere afsnittet i teksten med museknappen trykket ned og overskrive det eller slette det med "Del"-tasten på tastaturet.
Du kan markere hele indholdet af et tekstfelt med tastkombinationen "Ctrl" + "a".

#### Formater tekst

Når et tekstfelt er aktivt, vises forskellige kommandoer til formatering af tekster i værktøjslinien og i genvejsmenuen (højre museknap):

##### Valgfelt skrifttype

En liste i værktøjslinien med de skrifttyper, der er installeret på din computer. Skrifttypebetegnelsen er skrevet med den pågældende skrifttype.

##### Valgfelt skriftstørrelse

En liste i værktøjslinien med de skriftstørrelser, der er tilgængelige.

##### "Bestem tekstfarve"

Indstilling af farven på den markerede tekst.

##### "Bestem baggrundsfarve for tekstfeltet"

Farver tekstfeltets baggrund i en valgt farve.

##### "Tekst i fed"
"Tekst i kursiv"
"Tekst understreget"

Såkaldte skriftsnit (fed, kursiv) samt understregning af markeret tekst.

##### "Tekst venstrejusteret"
"Tekst centreret"
"Tekst højrejusteret"
"Tekst lige marginer"

Såkaldte afsnitsformater til justering af teksten i tekstfeltet. De anvendes på hele det afsnit, hvor tekstmarkøren befinder sig, eller på alle (også delvist) markerede afsnit.

#### Formateringsændringer ved tekst

Formateringsændringer aktiveres kun for ny tekst, der skrives til højre for tekstmarkøren eller for markerede tekstdele. Marker teksten med venstre museknap trykket ned.
Enkeltord markeres ved at dobbeltklikke på det.
Indholdet i et helt tekstfelt markeres med tastkombinationen "Ctrl" + "a".
Klik derefter på formateringskommandoen.

### Stavekontrol

Den automatiske stavekontrol kan slås til og fra ved de forskellige funktioner.

Når stavekontrollen er slået til, understreges ord, der evt. er stavet eller tastet forkert, med rødt. Den røde understregning printes ikke med ud.

Når du højreklikker på det understregede ord, vises en liste i genvejsmenuen med forslag til andre stavemåder, og du kan erstatte det rødt understregede ord i teksten med et forslag herfra ved at klikke på det.

Hvis et rigtigt stavet ord får en rød understregning, kan det skyldes, at ordet ikke findes i stavekontrollens ordbog.
Du kan så selv tilføje det i ordbogen via genvejsmenuen, eller du kan vælge, at det ignoreres, så det fremover ikke bliver markeret som forkert stavet.