# Objekt-værktøjslinie

I objekt-værktøjslinien findes de vigtigste værktøjer og kommandoer i form af symboler/knapper til bearbejdning af et markeret objekt i produkteditoren eller indsættelse af et nyt objekt i produkteditoren.

Tip: Kommandoerne for værktøjerne i objekt-værktøjslinien og andre kommandoer kan ofte findes i genvejsmenuen for objektet eller editoren (højre museknap).

Når musemarkøren placeres på et symbol i værktøjslinien, fremkommer et tooltip (popup-tekst), der beskriver kommandoen.

Da skærmopløsningen (størrelsen på computerskærmen) ofte ikke er tilstrækkelig til at alle værktøjer i værktøjslinien kan vises, bliver nogle værktøjer samlet i grupper. Du kan kende disse grupper på symbolet " " ved siden af knappen i symbollinien, og ved at klikke på den, kan du få de skjulte værktøjer vist.

I nogle produkteditorer findes nedenstående værktøjer ikke eller kun i begrænset omfang.

## Værktøjer til oprettelse af nye layout-objekter

### Nyt billede

Opretter i et layout en layoutramme til et billede, som du skal udfylde med et billede fra "Billeder" i Objektvalg.

Du kan ændre layoutrammens placering, størrelse, drejning og rækkefølge.

Hvis du opretter en ny layoutramme lige efter, at du har markeret en layoutramme i produkteditoren, får den nye layoutramme samme størrelse som den markerede. Det er således nemt at indsætte flere lige store layoutrammer i produkteditoren.

Se afsnittet "Arbejde med layouts".

### Ny tekst

Opretter et tekstfelt i et layout, som du kan udforme og udfylde med dine egne tekster.

## Bearbejdningsværktøjer

Værktøjerne til bearbejdning er samlet i gruppen "Bearbejd...".

### Fortryd

Annullerer den sidste udførte handling og fortryder kommandoen.
(Er kun aktiv, hvis man tidligere har udført en handling).

### Gentag

Gentager den sidst fortrudte kommando.
Man kan sige, at man fortryder den sidste "Fortryd"-handling.
(Er kun aktiv, hvis man tidligere har udført en "Fortryd"-handling).

### Klip

Kopierer det markerede objekt eller de markerede objekter over i det midlertidige lager og sletter originalen/originalerne fra den oprindelige placering.

### Kopier

Kopierer det markerede objekt eller de markerede objekter over i det midlertidige lager, medens originalen/originalerne forbliver i den oprindelige placering.

### Indsæt

Indsætter objekter fra det midlertidige lager i arbejdsområdet i editoren.

### Slet

Sletter det markerede objekt eller flere markerede objekter.

## Værktøjer til layout

### Indlæs billeder og tekster fra internettet

Via stikordssøgning kan du finde billeder fra locr.com eller Wikipedia GeoNames, som du kan downloade. Disse billeder forsynes ofte med geodata (længde-/breddegrad), så de kan placeres geografisk. Hos locr.com kan man med den udvidede søgefunktion endda søge efter billeder fra et bestemt område ved hjælp af længde- og breddegraden, hvis man mangler et bestemt motiv. Der findes også beskrivelser (tekster) til billederne og stederne.

###

Aktiver eller deaktiver automatisk tilpasning af layoutet ved indsættelse eller sletning af billeder

Når du indsætter en ny layoutramme på en produktside eller fjerner en layoutramme, anvender softwaren automatisk det næste gemte layout, der passer til antallet af billeder, så der opnås den bedstmulige fordeling af layoutrammer. Hvis der ikke findes et passende layout, vises dette i et meddelelsesvindue.
Du kan aktivere og deaktivere funktionen med denne knap.

###

Anvend næste passende layout

Hvis der findes et gemt layout med det samme antal billeder, anvender softwaren dette layout, når du klikker på denne knap. Du kan således prøve dig frem til, hvilket af de eksisterende layouts du bedst kan lide.
Tilpasningen omfatter ikke tekstfelter, og allerede indsatte tekstfelter slettes!

### Gem layout

Når man har ændret et layout efter sine egen idéer eller har oprettet et nyt, kan man gemme det, så det også kan anvendes på andre sider.
Det vises så i Objektvalg for layouts og markeres med en stjerne.

### Hjælpelinier

Et indsat liniemønster til hjælp ved placering af layoutrammer. Layoutrammerne låses fast der, hvor hjælpelinierne krydser hinanden.
Hjælpelinierne printes ikke med ud.

Afstanden mellem hjælpelinierne indstilles i "Valgmuligheder" i toplinien under "Editor".

### Konfigurer sidetal...

Kun ved fotobøger, der jo består af flere sider.

Ved at sætte flueben ved "Vis sidetal" aktiveres visningen af sidetal i fotobogen. Funktionen deaktiveres ved at fjerne fluebenet.

Generelt

Indstil, fra hvilken side sidetallene skal vises. Hvis du f.eks. bruger første side til en indholdsfortegnelse over din fotobog, kan sidetallene evt. starte på den efterfølgende side (anden side).

Som format for sidetallene kan du vælge:
Arabiske tal (1, 2, 3, ...)
Små romertal (i, ii, iii, ...)
Store romertal (I, II, III, ...)
Små bogstaver (a, b, c, ...)
Store bogstaver (A, B, C, ...)

Teksten til sidenummerering er som standard "- Side % -".

Procenttegnet fungerer som pladsholder for sidetallet og må ikke slettes. Resten af teksten kan frit defineres.

"Side %" giver "Side 1", "Side 2", "Side 3" osv.

"- % -" giver "- 1 -", "- 2 -", "- 3 -" osv.

og "Fotobog side %, Helles og Pouls bryllup" giver "Fotobog side 1, Helles og Pouls bryllup", "Fotobog side 2, Helles og Pouls bryllup" osv.

Sidetallenes afstand til sidekanten kan indstilles til mellem 1 og 10 mm.

##### Placering

Følgende indstillinger gælder for placeringen af sidetallene på siderne:

Side 1 | Side 1 |  | Side 1 | Side 1 |  | Side 1 | Side 1
Inderst foroven |  | Foroven centreret |  | Yderst foroven

Side 1 | Side 1 |  | Side 1 | Side 1 |  | Side 1 | Side 1
Inderst forneden |  | Forneden centreret |  | Yderst forneden

##### Formatering

Ved tekstformateringen til sidenummereringen kan man definere skrifttype, skriftstørrelse og skriftsnit (fed og kursiv) samt tekstfarve.

Desuden kan man indstille tykkelse og farve på bogstavernes kanter samt indstille og aktivere/deaktivere en baggrundsfarve til linienummereringen. Baggrundsfarven strækker sig over hele sidens bredde, da tekstfeltet er defineret sådan.

Tip: Ved en sort sidebaggrund får du en flot neoneffekt, hvis du indstiller en gul farve til bogstavernes kanter og en sort skriftfarve. Eksempel:

## Værktøjer til layoutrammer

Layoutrammer er de pladsholdere, som billederne indsættes i, og de tekstrammer, som teksterne skrives ind i.

Disse værktøjer kan anvendes både ved tomme layoutrammer og ved layoutrammer, hvor der allerede er indsat indhold (billeder eller tekster).

###

"Drej ramme mod uret" og "Drej ramme med uret"

Disse værktøjer drejer layoutrammen (med indhold) 90°.
For at vende et billede eller en tekst på hovedet skal du blot klikke på værktøjet to gange.

### "Andre rammeindstillinger"

Det er en værktøjsgruppe (kendes på trekantsymbolet ved knappen – klik for at aktivere) med følgende kommandoer:

####

"Flyt aktiv ramme længere i forgrunden" og "Flyt aktiv ramme længere i baggrunden".

Layoutrammerne kan delvist overlappe og dække hinanden.

Med disse kommandoer styrer man, i hvilken rækkefølge rammerne skal ligge over hinanden, dvs. hvilken ramme der skal ligge i forgrunden og hvilken ramme, der skal ligge i baggrunden af layoutet.

Tekstrammer ligger altid i forgrunden og kan flyttes indbyrdes. Men de kan aldrig ligge bag ved et billede.

#### "Placer aktiv ramme".

Med kommandogruppen "Placer aktiv ramme" styrer du, hvordan indholdet skal placeres og drejes, hvor stort det skal være og hvilken zoomfaktor, der skal anvendes. De tre ovenfor beskrevne arbejdstrin og zoomfaktoren er samlet i et dialogvindue. Kommandoerne findes også i genvejsmenuen for layoutrammen (højreklik med musen på rammen). Hvis du har markeret flere layoutrammer, kan du indstille de samme værdier for dem samtidigt.

I dialogvinduet for kommandogruppen finder du fire faner - "Placering", "Drejning", "Størrelse" og "Zoom".

Som standard er funktionen "... bibeholdes" aktiv.

##### "Zoom"

Zoomfaktoren bestemmer, hvor meget billedet forstørres inde i rammen.

Du kan bibeholde den aktuelle zoomfaktor eller indstille en ny zoomfaktor.
Zoomfaktoren indtastes numerisk i procent.

Zoomfaktoren har ingen indflydelse på tekstfelter. For at forstørre en skrift skal du formatere den.

##### "Størrelse"

Størrelsen af layoutrammen angives absolut for højde og bredde i centimeter eller for billedet i procenter (skaleret). Det samme gælder for tekstfelter.

##### "Drejning"

Ved "Vælg drejning" angives drejningen af billeder som absolut størrelse. Drejningen sker i forhold til arbejdsområdet i produkteditoren.

Ved "Drej billeder" angives drejningen af billeder som relativ størrelse. Drejningen foretages i forhold til billedet eller layoutrammen. Hvis layoutrammen allerede er drejet, lægges den nye drejning til, og rammen drejes yderligere.

Denne kommando kan også anvendes til drejning af tekstfelter.

##### "Placering"

Med disse justeringsfunktioner kan du placere billeder og tekstfelter med millimeters nøjagtighed i layoutet.

Som hjælp angives sidebredden (ved vertikal linie) eller sidehøjden (ved horisontal linie) for hele layoutområdet.
Ved fotobøger er sidebredden således bredden over hele dobbeltsiden.

Justeringsmuligheder:
Før: |  |  | "Flyt alle billeder ensartet" |
"Juster midterpunkt på horisontal linie" |  |  | "Juster midterpunkt på vertikal linie" |
"Juster højre side langs vertikal linie" |  |  | "Juster venstre side langs vertikal linie" |
"Juster underkant langs horisontal linie" |  |  | "Juster overkant langs horisontal linie" |

Midterpunkt, højre side, venstre side, overkant og underkant er placeringer i forhold til layoutrammerne.
Horisontal linie og vertikal linie henviser til layoutområdet i produkteditoren.
Ved midterpunkt kan man desuden centrere layoutrammen på siden.

Advarsel: Flyt ikke billeder eller tekster så meget, at de kommer uden for det synlige område af bearbejdningsvinduet, da det ikke er muligt at flytte dem tilbage i vinduet. De fjernes automatisk fra din bestilling, så snart de kommer uden for arbejdsområdet.

## Værktøjer til billeder

Når en layoutramme er udfyldt med et billede og markeret, vises værktøjerne til bearbejdning af billeder i objekt-værktøjslinien og i genvejsmenuen (højre museknap):

### Kvalitetsskala (smiley-symbol)

En vigtig hjælp ved forstørrelse og formindskelse af billeder ("Formindsk billede" / "Forstør billede") er kvalitetsskalaen (smiley-symboler) i værktøjslinien, der viser kvaliteten af billedet, der skal printes.

En grøn smiley betyder: Billedets opløsning er tilstrækkelig til at opnå en god kvalitet – dvs. der sker ingen kvalitetsforringelse ved den valgte billedstørrelse.

En gul smiley betyder: Billedets opløsning er ikke optimalt til at opnå en god kvalitet – dvs. man må regne med en vis kvalitetsforringelse ved den valgte billedstørrelse eller formindske billedet.

En rød smiley betyder: Billedets opløsning er for lav til at opnå en god kvalitet!. Det understreges desuden af et advarselssymbol i billedet. Man bør ikke anvende billedet i den valgte størrelse, da der vil ske en tydelig kvalitetsforringelse. Man bør altså formindske billedet eller anvende et andet billede med en højere opløsning.

### "Formindsk billede"
"Forstør billede"

Med denne funktion ændres visningsstørrelsen af billedet i layoutrammen. På den måde kan man f.eks. bestemme et billedudsnit, der skal vises i rammen. Billedet kan flyttes inde i rammen med museknappen trykket ned, hvis billedet er større end rammen.

Det er endnu nemmere at zoome ind og ud med scrollhjulet på computermusen.

Hold øje med kvalitetsskalaen!

### "Bearbejd ramme og skygge omkring billedet"

Hvis man ønsker, at billederne skal træde tydeligt frem i forhold til baggrunden eller hvis man vil fremhæve dem, kan man sætte en ramme omkring dem, som så kommer med ved kopiering.
Som egenskaber for rammen kan du indtaste bredden (linietykkelsen) og en farve.

Du kan forsyne billedet med en slagskygge, så det ser ud som om det svæver over baggrunden (flot ved lyse baggrunde).
For at lave en slagskygge skal du indstille afstanden, intensiteten (dækevne) og retningen. Retningen bestemmes ved at flytte solsymbolet om jordkloden.

I et previewbillede kan du se, hvordan billedet kommer til at se ud med dine indstillinger.

Du kan anvende ramme- og skyggeegenskaberne på det billede, der netop er aktivt (markeret), på alle billeder på siden eller på alle billeder på alle sider.

### "Andre billedindstillinger"

Det er en værktøjsgruppe (kendes på trekantsymbolet ved knappen – klik for at aktivere) med følgende kommandoer:

#### "Drej billede i rammen mod uret"
"Drej billede i rammen med uret"

Disse to værktøjer drejer billedet i layoutrammen 90° (rammen drejes ikke).
Denne funktion kan være hensigtsmæssig, når man vælger et andet layout, da layoutrammen forbliver drejet, hvorimod billederne i rammen vises i deres normale position.

#### "Billede som baggrund til venstre"
"Billede som baggrund til højre"
"Vælg som baggrundsbillede"

Med disse værktøjer kan du vælge det aktuelle markerede billede som baggrund på højre eller venstre side eller på en dobbeltside.

I modsætning til de baggrunde, der hører med til softwaren, kan de billeder, du indsætter som baggrund, bearbejdes i Fotoview.

#### "Find billede i mappevisning"

Her markeres previewet af det billede, der lige nu er aktivt i Objektvalg.

#### "Find lignende billeder..."

Denne funktion søger i den mappe, som det markerede billede stammer fra, efter billeder, som er fotograferet ved samme lejlighed (efter dato og klokkeslet) og/eller efter billeder, der ligner. Graden af lighed kan indstilles på en skyder. Hvis du indstiller en høj grad af lighed, får du sandsynligvis færre billeder, men til gengæld sikkert også bedre resultater.

#### "Fotolaboratoriets automatiske billedkorrektion"

Automatisk billedkorrektion (billedoptimering) er et program, der anvendes i digitale foto-laboratorier til automatisk korrektion af forkert belysning og fejl i hvidbalance og andre egenskaber for at opnå den bedstmulige billedkvalitet. Ved billeder, som du selv har forbedret i et billedbehandlingsprogram, kan du slå den automatiske billedkorrektion fra. Ved farvekritiske billeder, f.eks. en solnedgang, anbefaler vi, at du slår den automatiske billedkorrektion fra for ikke at forvanske farverne. Ved aktivering af automatisk hvidbalance ville de røde farver i solnedgangen blive blegere.

#### "Bearbejd billede"

Hermed åbnes Fotoview med billedbearbejdningsfunktionerne (se afsnittet "Fotoview").
Når du forlader Fotoview, bliver du spurgt, om ændringerne i billedet kun skal gemmes for denne bestilling eller om de skal gemmes i originalbilledet på harddisken.

## Værktøjer til tekster

### Indsæt tekstfelt

Du kan oprette en ny tekst ved at klikke på værktøjet "Ny tekst" i værktøjslinien eller via genvejsmenuen (højre museknap i arbejdsområdet).

Det nye tekstfelt fremkommer som standard øverst til venstre på siden, og du kan selv flytte det derhen, hvor du vil have det.
I starten af tekstfeltet står der som standard "- Din tekst -".

### Værktøjer til formatering af tekster

Når et tekstfelt er aktivt (markeret), vises forskellige kommandoer til formatering af teksterne i værktøjslinien og i genvejsmenuen (højre museknap):

#### Valgfelt skrifttype

En liste i værktøjslinien med de skrifttyper, der er installeret på din computer. Skrifttypebetegnelsen er skrevet med den pågældende skrifttype.

#### Valgfelt skriftstørrelse

En liste i værktøjslinien med de skriftstørrelser, der er tilgængelige.

#### "Bestem tekstfarve"

Indstilling af farven på den markerede tekst.

#### "Bestem baggrundsfarve for tekstfeltet"

Farver tekstfeltets baggrund i en valgt farve.

#### "Andre tekstindstillinger..."

Det er igen en værktøjsgruppe (kendes på trekantsymbolet ved knappen – klik for at aktivere) med følgende kommandoer:

##### "Fed"
"Kursiv"
"Understreget"

Såkaldte skriftsnit (fed, kursiv) samt understregning af markeret tekst.

##### "Venstrejusteret"
"Højrejusteret"
"Lige marginer"
"Centreret"

Såkaldte afsnitsformater (typografier) til justering af teksten i tekstfeltet. De anvendes på hele det afsnit, hvor tekstmarkøren befinder sig, eller på alle (også delvist) markerede afsnit.

##### "Bestem egenskaber for tekstfeltet..."

Her indstiller du den afstand, der skal være mellem teksten og tekstrammen. Det kan være af betydning, hvis dit tekstfelt har fået en baggrundsfarve.

#### Formateringsændringer ved tekst

Formateringsændringer aktiveres kun for ny tekst, der skrives til højre for tekstmarkøren eller for markerede tekstdele.
Eksisterende tekster skal derfor altid markeres, før de kan formateres.

En tekst markeres ved at holde venstre museknap hen over den eller ved at placere tekstmarkøren ved starten af den tekst, der skal formateres, og køre hen til slutningen af teksten med Shift-tasten trykket ned.
Enkeltord markeres ved at dobbeltklikke på det.
Indholdet i et helt tekstfelt markeres med genvejstasterne "Ctrl" + "a".
Klik derefter på formateringskommandoen.