# Toplinie

Toplinien finder du på startsiden og i de enkelte produkteditorer.

Toplinien indeholder knapper til navigation og styring af Jubii fotoservice-softwaren.

### "Startside" eller "Produkter"

Med dette menupunkt åbnes startsiden, hvor du kan vælge de ønskede fotoprodukter, som f.eks. digitale billeder, fotobøger eller fotogaver (hvis disse tilbydes). Når du klikker med musen på fotoproduktet, åbnes den relevante editor til udformning og bearbejdning af produktet.

Hvis du lige har oprettet et produkt, bliver du spurgt, om du vil gemme det og/eller lægge det i varekurven.

På startsiden kan du så vælge et produkt mere og starte den pågældende editor.

### "Åbn"

Her kan du åbne projekter, du allerede har påbegyndt, og arbejde videre med dem. De sidste projekter, du har arbejdet med, vises direkte i en liste, og du kan åbne dem ved at klikke på dem.

### "Varekurv"

Her vises de produkter, du har oprettet, og prisen for bestillingen, og her starter du bestillingen. Se afsnittet "Varekurv".

### "Priser"

Overskuelige prislister over de fotoprodukter, der kan bestilles, sorteret efter forskellige varegrupper.
Prislisterne holdes opdateret med opdateringsfunktionen (se nedenfor).

### "Valgmuligheder"

Valgmuligheder er bestemte grundindstillinger til dette program, f.eks. bestemte standardmapper eller de forskellige editorers funktion og udseende.
Se afsnittet "Programvalgmuligheder".

### "Opdatering"

Automatisk søgning efter nye programversioner og prislister. Du skal have internetforbindelse for at kunne bruge funktionen.

### "Hjælp"

Beskrivelse af og vejledning til denne Jubii fotoservice-software.