# Arbejde med baggrunde

### Valg af baggrunde

Baggrunde findes i Objektvalg under fanerne "Design" -> "Baggrund".
I valgfeltet i Objektvalg kan antallet af baggrunde, der vises, begrænses efter temaer.
Når du vælger "Vis alle..." vises alle baggrunde.

### Multicolor-baggrunde

Multicolor-baggrunde er lidt specielle.
Det er mønstrede baggrunde, og du har mulighed for at vælge 36 forskellige farvenuancer i et farvevalgfelt – så der er mange muligheder for farvekombinationer og helt sikkert noget til ethvert formål.

### Ensfarvede baggrunde

Ud over sort og hvid kan du nu også vælge "kulørte" baggrunde.

### Indsættelse af baggrunde

Du indsætter en baggrund ved at dobbeltklikke på previewbilledet i Objektvalg hen over hele dobbeltsiden. Hvis baggrunden kun skal være på en højre eller venstre side, skal du trække previewbilledet over på den pågældende side med venstre museknap trykket ned.
Nederst i Objektvalg findes der forskellige knapper, som skal bruges til indsættelse af baggrunde.

En baggrund kan også indsættes på alle sider via genvejsmenuen (højreklik med musen på previewbilledet). Det er ikke nødvendigt at indsætte den separat på hver enkelt side.

Hvis der ikke indsættes en baggrund på siden, forbliver baggrunden hvid.

### Billede som baggrund

I genvejsmenuen (højreklik på previewbilledet) i Objektvalg til billederne finder du kommandoerne "Billede som baggrund på venstre side", "Billede som baggrund på højre side" og "Billede som baggrund på begge sider".

Med disse kommandoer kan du indsætte et billede efter eget valg som sidebaggrund.
I modsætning til billederne på de baggrunde, der findes i softwaren, kan et billede, der er indsat som baggrund på denne måde, markeres i produkteditoren og bearbejdes med Fotoview.
Det er således muligt, efterfølgende at bearbejde dem og tilpasse farver og lysstyrke eller ændre dem med billedeffekter.