# Fotolærred og dekoposter

Fotolærreder og dekoposter adskiller sig kun fra hinanden med hensyn til det materiale, de trykkes på, og deres dimensioner.

Ved fotolærreder er der en kant på ca. 3 cm, som foldes omkring den træramme, som lærredet spændes op på, og som danner den synlige kant på det opspændte lærred.

I modsætning til en almindelig poster, som jo blot er et print i stort format, giver en dekoposter de samme designmuligheder som et fotolærred.

Vælg det ønskede produkt på startsiden ("Fotolærred" eller "Dekoposter"), evt. med eller uden ramme.
Indstil den ønskede størrelse på dit fotolærred eller din dekoposter.
Nu åbnes produkteditoren.

Under produktegenskaberne (oven over Objektvalg) kan du også senere ændre størrelsen eller skifte om fra fotolærred til dekoposter og omvendt.

Ved fotolærreder bortfalder den meget brede kant til foldning omkring trærammen. Den originale billedstørrelse ses i layoutrammen for baggrundsbilledet. Når du vælger baggrundsbillede – eller endda mens du fotograferer – bør du sikre, at der ikke er vigtige billedelementer helt ude i kanten af billedet, da disse jo vil gå tabt.

### Produktegenskaber

Her kan du ændre indstillingen af, hvilket produkt du vil bestille (fotolærred eller dekoposter), og du kan ændre størrelsen på det færdige produkt.

Bemærk: Herved ændres beskæringen af baggrundsbilledet. Kontroller, om du mister billedindhold ved kanten.

### Objektvalg for fotolærred-/dekoposter-editor

Objektvalg består normalt af tre forskellige faner:
"Billeder", "Layout" og "Rammer".

Vælg først det billede, som du vil indsætte som baggrund på dit fotolærred/din dekoposter. Du kan vælge mellem forskellige færdige layouts, og du kan evt. også vælge ramme.
Ved denne ramme drejer det sig ikke om en ramme, der bliver printet ud, men om en virkelig ramme af træ, dvs. fotolærreder og dekoposter bliver leveret indrammet.
Se afsnittet under Diverse "Rammer til fotolærred og dekoposter".

### Objekt-værktøjslinie for fotolærred-/dekoposter-editor

I objekt-værktøjslinien findes de vigtigste værktøjer eller kommandoer, som kan anvendes på det netop markerede objekt eller til at indsætte et nyt objekt.

Hold øje med tooltipsene.

Ud over standardværktøjerne er det objekt-værktøjer til layouts, billeder og tekster, som først vises i forbindelse med det netop markerede objekt og anvendes til bearbejdning af objektet, f.eks. drejning eller skriftformatering ved et skriftfelt (se afsnittet "Objekt-værktøjslinie").

### Fotolærred-/dekoposter-editor

I arbejdsområdet i fotolærred-/dekoposter-editoren kan du udforme dit produkt og oprette dit eget layout med layoutrammer og tekster og indsætte billeder ved hjælp af Objektvalg.

I stedet for at lave dit eget layout, kan du også anvende et færdigt layout.

Som standard vises fotolærreder og dekoposter i tværformat. Med knapperne i produkt-værktøjslinien kan du dreje dem, og med kommandoerne i objekt-værktøjslinien kan du justere billeder og tekster eller layoutrammer tilsvarende.

### Produkt-værktøjslinie for fotolærred-/dekoposter-editor

I produkt-værktøjslinien findes de vigtigste værktøjer eller kommandoer i forbindelse med fotolærred /dekoposter.
Alle værktøjer er udførligt beskrevet i afsnittene "Arbejde med layouts" og "Arbejde med tekster".