# Kalender

### Produktegenskaber for kalender

Her indstiller du det år, kalenderen skal gælde for, og den måned, den skal starte med. Kalenderåret er 12 måneder og begynder med den indstillede startmåned.

### Objektvalg for kalender

Objektvalg består som regel af tre forskellige faner:
"Billeder", "Layout" og "Baggrund".

Du kan vælge en baggrund til den aktuelle kalenderside, der vises i editoren. Du kan lade baggrunden være hvid eller anvende et af dine egne billeder som baggrund (kommando i genvejsmenuen for billedet).
Du kan vælge mellem forskellige færdige "layouts" med forskellige kalendere.
Indsæt derefter de valgte billeder i layoutet på kalendersiden.

Tip: Vælg billeder, der passer til årstiden. Eller billeder, der passer til bestemte anledninger (f.eks. et bryllupsfoto i den måned, hvor du har bryllupsdag).

### Storyboard

(Anvendes ikke ved årskalenderen, da denne kun består af en side).

Alle sider i kalenderen, inkl. titelbladet, vises som previewbilleder på storyboardet. På den måde får man et overblik over kalenderen og kan navigere rundt i den.

Med scrollbaren under storyboardet flyttes previewbillederne mod højre og venstre, og de enkelte sider åbnes i arbejdsområdet ved at klikke med musen på det pågældende billede.

Sidernes rækkefølge kan ændres ved at man klikker på den pågældende side i previewet og trækker den til den ønskede placering i storyboardet med venstre museknap trykket ned. Samtidigt opdateres månedsangivelsen.

### Objekt-værktøjslinie for kalender

I objekt-værktøjslinien finder man de vigtigste værktøjer eller kommandoer, som kan anvendes på det objekt, som man lige har markeret eller til at indsætte et nyt objekt.

Se også tooltips.

Ud over standardværktøjerne er det objektværktøjerne for layoutet og andre knapper, som først vises i forbindelse med det aktuelle markerede objekt og som indeholder værktøjer til bearbejdning af objektet, f.eks. drejning eller skriftformateringer ved et skriftfelt
(se afsnittet "Objekt-værktøjslinie").

### Kalendereditor

I kalendereditorens arbejdsområde kan du udforme dine kalendersider, og med Objektvalg kan du indsætte billeder. Du kan lave dit eget layout med layoutrammer og tekster og gemme det som eget layout – eller du kan anvende et færdigt layout.
(Se afsnittet "Arbejde med layouts").

### Produkt-værktøjslinie for kalendereditor

I produkt-værktøjslinien finder man de vigtigste værktøjer eller kommandoer, som kan anvendes på kalendere.
Se afsnittet "Produkt-værktøjslinie".

#### Andre kalenderindstillinger

Når du i kalendereditoren dobbeltklikker på tabellen over dage, årstallet eller månedsnavnene, åbnes et vindue med andre kalenderindstillinger.

##### Generelt

Under fanen "Generelt" indstilles startmåned og startår for kalenderen (nøjagtigt som i "Produktegenskaber").

##### Skema

I et preview kan man se, hvordan ændringerne tager sig ud.

I en valgliste kan du vælge mellem forskellige farver til baggrunde, linier og tekster i kalendariet (tabellen over dagene).

Derefter kan man indstille skrifttype for alle tekster og tal på kalendersiden.

Og endelig kan man indstille skriftstørrelsen.
Da de enkelte tekstelementer har forskellige skriftstørrelser, indtastes skriftstørrelsen i procent af den oprindelige skriftstørrelse (i trin á 10), så alle bogstaver og tal skaleres ensartet.

Baggrundsfarven tjener kun som hjælp i previewet og har ingen indvirkning på kalenderen i kalendereditoren.
Det er f.eks. nemmere at se en hvid skrift på en transparent tabelbaggrund, hvis baggrunden i previewet er sort.

Når "For kalendarier af samme type" er aktiveret (flueben), anvendes indstillingerne til alle kalendersider (måneder) med samme kalendarium (tabel over dage) i kalendereditoren.

Årstal og månedsnavne kan ændres på samme måde.
Hvis man anvender de samme indstillinger til kalendarium, månedsnavne og årstal, passer de selvfølgelig godt sammen. Men man kan jo også vælge forskellige indstillinger, hvis man synes, det ser godt ud.