# Programvalgmuligheder

Forskellige grundindstillinger i Jubii fotoservice-softwaren foretages under "Valgmuligheder".

Hvis du ikke har særlig megen erfaring med EDB og alt fungerer upåklageligt, kan du roligt lade det være, som det er.

Nogle valgmuligheder vises kun i forbindelse med bestemte produkter.
Hvis de valgmuligheder, der beskrives her, ikke findes hos dig, skyldes det, at det pågældende fotoprodukt ikke kan bestilles.

Venstre del af vinduet med valgmuligheder er inddelt i forskellige områder.

#### "Vinduer"

##### Områder, der kan frigøres

###### Fleksibel placering af arbejdsområderne; flyt og frigør vindueselementer

Når denne funktion er valgt, kan du frigøre de enkelte vinduer i programmet fra hovedvinduet og placere det frit på skærmen. Det kan være en fordel ved systemer med to skærme, så man kan lægge de valgte objekter ved siden af hinanden på den ene skærm og de valgte billeder på den anden. På den måde får man også bedre gavn af en 16:9-skærm.
Du kan altid få vinduerne tilbage til deres oprindelige placering med knappen "Reset vindueslayout" forneden.

###### Placer faner for billeder/layout/baggrund vertikalt

Når denne funktion er valgt, er fanerne i Objektvalg placeret over hinanden i højre side. Normalt ligger de ved siden af hinanden foroven.

###### Reset vindueslayout

Hvis du har flyttet vinduer til en anden placering på skærmen og har fortrudt eller ikke mere kan finde vinduerne, kan du få dem tilbage til den oprindelige placering med denne knap.

##### Forhold ved billedvalg

###### Vælg en mappe, hvor filbrowseren skal starte

Her vælges den såkaldte home-mappe, hvor filbrowseren skal starte.
Som standard er valgt mappen "Egne billeder" (stien kan evt. se anderledes ud).
Når du klikker på knappen "Gennemse", åbnes en mappebrowser, hvor du kan vælge en anden mappe.

###### Dobbeltklik på thumbnail for at åbne billedet i Fotoview

Et thumbnail er previewbilledet af dine billeder i Objektvalg og i produkteditoren.
Du bestemmer her, om Fotoview (hvor du bearbejder dine billeder) skal åbnes, når du dobbeltklikker på previewbilledet. Fotoview kan altid startes via genvejsmenuen (klik med højre museknap på previewbilledet).

###### Vis filnavn i filbrowser

Her vælger du, om dine billeder skal vises med filnavn i Objektvalg. Som standard er visning af filnavnet slået fra.

#### "Mapper"

##### Midlertidige filer

###### Vælg den mappe, hvor dette program skal gemme midlertidige data, fotobøger osv.

Her vælger du den såkaldte arbejdsmappe, hvor programmet gemmer de data midlertidigt, der skal bruges til projektet.
Som standard er valgt mappen "Egne filer" (stien kan evt. se lidt anderledes ud).
Når du klikker på knappen "Gennemse", åbnes en mappebrowser, hvor du kan vælge en anden mappe.

###### Gem info om automatisk gendannelse

Med denne funktion minimeres tab af data ved strømafbrydelse eller computernedbrud.
Når du har aktiveret funktionen, gemmes den aktuelle bestilling automatisk med jævne mellemrum (f.eks. hvert 5. minut) og gendannes automatisk, næste gang du starter computeren.

Du kan også vælge den mappe, hvor dataene skal gemmes.

###### Forhold ved programstart

Når funktionen "Automatisk søgning efter opdateringer" er aktiveret, søger programmet ved start automatisk efter nye filversioner eller prislister på internettet. Du kan downloade og installere de nye versioner og på den måde sørge for, at dit program altid er opdateret.

#### "Editor"

##### Forhold ved indsættelse af billeder

Her indstilles, hvordan layoutrammer forholder sig ved forskellige fotoprodukter, når sideforholdene i layoutrammen og det indsatte billede ikke stemmer overens.

###### "Bibehold rammestørrelse og klip midten af billedet ud"

Med denne funktion placeres billedet midt i layoutrammen uden at rammens sideforhold ændres (se billedet i midten nedenfor). De dele af billedet, der går ud over rammen, er så ikke mere synlige. Du kan flytte billedet inde i layoutrammen, så du får den del af billedet, du vil have vist, til at ligge i det synlige område eller så uønskede billeddele flyttes udenfor rammen og ikke mere kan ses.

###### "Ændr layoutramme, så billedet udfylder rammen optimalt"

Med denne funktion tilpasses layoutrammen efter billedets sideforhold (se billedet til højre nedenfor). Den længste side af billedet skaleres ind i rammen, så rammen udfyldes optimalt.
Det kan betyde en temmelig stor ændring af layoutet, f.eks. hvis man indsætter et billede i højt format i en vertikal justeret layoutramme, men det indsatte billede vises altid i sin helhed, også selvom rammen skaleres.

Eksempler:

Tom layoutramme | Bibehold rammestørrelse Originalbilledet beskæres på grund af layoutrammen | Ændr layoutramme Layoutrammen får samme sideforhold som originalbilledet

##### Hjælpelinier

Her kan du aktivere og deaktivere hjælpelinierne og indstille afstanden mellem linierne.

##### Kontrol af stavemåde under indtastning

Med denne funktion kan du slå den automatiske stavekontrol til og fra.

##### Automatisk placering af billeder, der er for tæt ved kanten

Her indstiller du, hvad der skal ske, hvis et indsat billede befinder sig for tæt ved sidekanten i en fotobog eller kalender eller på et fotolærred eller en dekoposter.

Normalt placeres sådanne billeder helt ude ved kanten og går endda lidt ud over kanten (for at undgå mispasning ved tilskæring af siderne under produktionen).

#### "Rammer og skygge"

##### Egenskaber for rammer

Her aktiverer og deaktiverer du anvendelse af rammer omkring billederne og indstiller rammernes tykkelse og farve.

I genvejsmenuen for et billede kan du bearbejde rammeegenskaberne individuelt for hvert billede eller fjerne rammen.

##### Egenskaber for skygge

Med denne funktion kan du forsyne dine billeder med en slagskygge.

Med afstanden bestemmes, hvor langt skyggen skal gå ud over billedet.
Intensiteten er skyggens dækevne. Du kan indstille, om den skal være lysere eller mørkere.
Med et solsymbol, som du kan flytte med musen, kan du bestemme retningen af skyggen.
I et previewbillede kan du se, hvordan skyggeegenskaberne tager sig ud.

Dette er globale indstillinger for alle nye billeder, der indsættes, og de har ingen effekt på allerede indsatte billeder!

#### "Assistenter"

###### "Start assistent automatisk ved fotobøger"

Her vælger du, at fotobog-assistenten skal starte, når du opretter en fotobog.
Hvis du hellere vil fremstille dine fotobøger manuelt, kan du her slå denne funktion fra permanent.

###### "Start assistenten på hjælpesiden"

Her vælger du, om den side, hvor arbejdstrinene er forklaret og hvor du kan vælge, om du vil anvende fotobog-assistenten eller ej, skal vises før fotobog-assistenten starter. Hvis du er sikker på, at du altid vil anvende assistenten, skal du slå denne funktion fra, og du kan straks gå i gang med assistenten.

###### "Vis valg af assistent ved billeder"

Her vælger du, om billedbestilling til luksus- og standardbilleder og poster skal starte med valg af assistent. Man kan vælge assistenter til Fotoview, billedvalg og klassisk billedvalg.

#### "Hastighed"

###### Størrelse af cache-lageret til billeder

Du kan påvirke programmets arbejdshastighed ved at ændre størrelsen af cache-lageret. Cache-lageret er et hurtigt mellemlager i computerens arbejdslager, og jo større cache-lageret er, desto hurtigere er programmet, da der kan være flere data (billeder) i arbejdslageret, så de ikke skal hentes fra harddisken, som er meget langsommere.Men det betyder samtidigt, at der er mindre arbejdslager til rådighed for andre programmer, som så arbejder langsommere.

Valgmulighederne

###### "Høj opløsning i preview",
"Kantudjævning ved anvendelse af mellemfarver",
"Større opløsning på previewbilleder i editoren"

gør ganske vist din computer noget langsommere, men visningen af programmet på skærmen bliver til gengæld bedre.
Hvis programmet kører for langsomt på din computer, kan du gøre det hurtigere ved at slå disse funktioner fra. Det har ingen indflydelse på kvaliteten af det færdige produkt.

###### "Brug Exif thumbnail"

Mange kameraer og billedbehandlingsprogrammer gemmer et lille previewbillede (thumbnail) i Exif-dataene i et digitalt billede.
Når denne funktion er aktiveret, anvender fotoprogrammet previewdataene fra Exif-dataene i billedet og beregner ikke selv et previewbillede.
Visningen af billederne bliver derfor hurtigere, men alt efter kvaliteten af Exif-thumbnails kan den til gengæld også blive dårligere.

Ved valgmuligheden

###### "Ingen kontrol af, om der er undermapper i mappetræet"

viser mappebrowseren ikke, om der findes undermapper. Foran hver mappe står der så et "+"-tegn, selv om der slet ikke findes undermapper.
Det giver primært en hastighedsfordel ved drev, som er forbundet med computeren via et netværk (netværksdrev), da dataoverførslen via en netværksforbindelse er meget langsommere end computeren selv.

#### "Billeder"

##### "Fjern røde øjne ved billeder med blitzlys"

Indstilling af automatisk fjernelse af røde øjne.
Valgmuligheder: Spørg ved hvert billede, anvend aldrig eller anvend altid automatisk fjernelse af røde øjne.
(Du kan som regel se i EXIF-dataene – det er data, der gemmes med i billedfilen – om et billede er fotograferet med blitz).

##### "Automatisk billedkorrektion"

Her indstiller du, om den automatiske billedkorrektion skal være slået til eller fra.
Du kan indstille, om computeren skal spørge ved hvert billede, om den automatiske billedkorrektion altid skal være slået til eller altid skal være slået fra. Det er især hensigtsmæssigt ved billeder, som er bearbejdet i et billedbehandlingsprogram (det fremgår af EXIF-dataene).

#### "Netværk"

Her konfigureres programmets adgang til internettet.

Du behøver ikke at indstille dette punkt, hvis du altid kun bestiller på CD.

##### Proxy

Hvis du har en pålidelig internetforbindelse med din computer, er indstillingen "Anvend system-proxy" fuldt ud tilstrækkelig. Her anvendes de eksisterende indstillinger i din computer til internetforbindelsen.

Indstillingen "Anvend egen proxy" anvendes, hvis du arbejder i et større netværk med egne proxy-servere eller ved en firewall.
Spørg din systemadministrator om de rigtige indstillinger.

#### "Info om..."

Her vises programnummer, versionsnummer og copyright samt e-mail-adressen til support-afdelingen.