# Fotobog

## Valg af fotobogprodukt

Fotobogen fås i forskellige størrelser og udførelser.

På startsiden kan du vælge det fotobogformat, du vil have.

Du kan nu vælge at bruge fotobog-assistenten eller at oprette fotobogen manuelt og springe fotobog-assistenten over.

## Med eller uden fotobog-assistent?

Man må sige, at man kun kan lave en komplet fotobog ved hjælp af fotobog-assistenten, hvis man ikke stiller høje krav og vil bestille den som den er.

De fleste kunder vil gerne have indsat nogle tekster og foretage ændringer her og der og lave nogle ting efter deres egen smag.

Men fotobog-assistenten har følgende fordel:
Man begynder ikke ved nul, men har en fotobog, som automatisk er fyldt. Det betyder, at ca. 70% af arbejdet allerede er gjort.

Du behøver ikke at regne ud, hvor mange sider du sandsynligvis skal bruge til de forskellige temaer, men kan overlade det til fotobog-assistenten.

Og hvis der så kun anvendes digitale billeder, som automatisk kan sorteres rigtigt, går resten som en leg.

Du kan bagefter ændre eller lave helt om på de sider i fotobogen, som er lavet automatisk af fotobog-assistenten, og du kan også tilføje flere sider (med 8 sider ad gangen).

Du bliver automatisk spurgt, om du vil anvende fotobog-assistenten, men hvis du ved, at du altid vil arbejde manuelt med fotobogen, kan du slå dette fra under "Valgmuligheder" (se afsnittet "Programvalgmuligheder"). Så overspringes fotobog-assistenten (ligesom ved valg af "Opret fotobog uden assistent"), og du kommer direkte frem til manuel bearbejdning af fotobogen.

Du kan også altid starte fotobog-assistenten inde i fotobogeditoren via genvejsmenuen.

Læs mere om arbejdet med fotobog-assistenten i afsnittet "Fotobog-assistent".

Ved en helt ny fotobog, som du vil oprette manuelt fra bunden, får du først vist en "tom" fotobog med et standard-layout. Eller du kan åbne en gemt fotobog og arbejde videre i den.

## Siderne i fotobogen

### Forskellige sidetyper

En fotobog består altid af en indbinding, første og sidste dobbeltside og de øvrige dobbeltsider.

#### Indbinding

Indbindingen udgør forside og bagside på en fotobog.

Indbindinger af kunstlæder eller lærred kan ikke forsynes med tryk, og man kan kun vælge farven på materialet. Hard- og softcover-indbindinger kan påføres tryk, men kun på ydersiden, da det kun er den, der kan ses på den færdige fotobog (indersiderne limes sammen med første og sidste side i fotobogen).

Indbindinger med tryk har på bagsiden en stregkode, som er nødvendig ved produktion og levering af fotobogen og derfor ikke kan fjernes eller bearbejdes.

Bogryggen har et tekstfelt, hvor man kan skrive en titel til fotobogen, som helst skal være den samme som på forsiden.
Fotohæfter har ikke dette tekstfelt, da de jo er uden ryg.

#### Indholdssider

Indholdssider vises og bearbejdes som dobbeltsider ved siden af hinanden i arbejdsområdet, fordi de optisk virker som en enhed, når man åbner fotobogen.

Kun ved første og sidste side skal den ene halvdel af dobbeltsiden være tom, da den anvendes som inderside af indbindingen.
Af tekniske grunde gælder dette også ved hæfter, selv om de ikke har limet indbinding.

På en fotobogside kan der være en baggrund, et layout, billeder og tekstfelter.

## Vindueselementer i fotobogen

### Objektvalg for fotobogen

Objektvalg for fotobogen består af tre faner i hovedkategorierne:
"Billeder", "Layout" og "Design".

Hver af disse hovedkategorier har flere faner.

Fane "Design"
Her finder du baggrunde, indhold og clipart.

Fane "Layout"
Her finder du sidelayouts og passepartout.

Fane "Billeder"
Her finder du billeder lokalt (på din harddisk/dine datamedier) eller fra dine webalbums hos dit fotocommunity på internettet.

Vælg først en baggrund til den aktuelle side i din fotobog ved at trække den over på siden med musen. Når du dobbeltklikker på previewbilledet af baggrunden, lægges den hen over hele dobbeltsiden. Du kan også bruge knapperne forneden i Objektvalg, og ved hjælp af genvejsmenuen (klik med højre museknap på previewbilledet af baggrunden) kan du lægge baggrunden over på alle højre og venstre sider og alle dobbeltsider i fotobogen.

Det samme gælder for layouts, som indsættes med de samme funktioner som baggrunde.

Billeder trækkes med musen over i den ønskede layoutramme for layoutet eller over på en tom side.

Tip: Når du trækker et billede over på en tom side (altså uden layoutramme), genererer editoren automatisk en passende layoutramme til billedet. Så hvis du først sletter alle layoutrammer, der er indsat på fotobogsiderne som standard, kan du frit trække dine billeder over på siden og placere dem.

Clipart trækkes over i arbejdsområdet (ikke i en layoutramme), hvorefter placering, størrelse og drejning kan tilpasses.

Et passepartout trækkes over i layoutrammen til et billede med musen. Det gør dele af billedet transparente og giver billedet en ny form.

### Storyboard

Alle dobbeltsider i fotobogen, inkl. indbindingen, vises som previewbilleder på storyboardet. På den måde får man et overblik over fotobogen og kan navigere rundt i den.

Med scrollbaren under storyboardet flyttes previewbillederne mod højre og venstre, og den pågældende side åbnes i arbejdsområdet ved at klikke med musen på previewbilledet.

Sidernes rækkefølge kan ændres ved at man klikker på den pågældende side i previewet og trækker den til den ønskede placering i siderækkefølgen i storyboardet med venstre museknap trykket ned.

### Objekt-værktøjslinie for fotobogeditor

I objekt-værktøjslinien finder man de vigtigste værktøjer eller kommandoer, som kan anvendes på det objekt, som man lige har markeret i produkteditoren eller til at indsætte et nyt objekt. Se også tooltips.

I afsnittet "Objekt-værktøjslinie" finder du en oversigt over og beskrivelse af disse værktøjer.

De funktioner/værktøjer, der kan anvendes på det markerede objekt, findes også i genvejsmenuen, som du kan åbne ved at klikke med højre museknap i editoren eller på det markerede objekt.

### Arbejdsområde for fotobogeditor

Her vises den aktuelle fotobogside, der er valgt i storyboardet og skal bearbejdes.

Ligesom i et tegne- og tekstbehandlingsprogram kan du designe din fotobog på basis af skabelonerne i Objektvalg. I Objektvalg kan du vælge en baggrund til hver enkelt fotobogside (se afsnittet "Arbejde med baggrunde"), bestemme et layout og selvfølgelig også indsætte billeder og tekster.

Billeder og tekster placeres altid i et firkantet område i fotobogen – den såkaldte layoutramme – som kan flyttes og forstørres. Layoutrammer tilpasses med musen, og man kan markere flere layoutrammer på en gang ved at trække med musen.

(Se afsnittet "Arbejde med layouts").

### Produkt-værktøjslinie for fotobogeditor

I produkt-værktøjslinien findes de vigtigste værktøjer eller kommandoer, som kan anvendes på fotobogen. Se afsnittet "Produkt-værktøjslinie".