# Fotoview

Fotoview kan åbne et billede, både som selvstændig assistent og fra Objektvalg og fra produkteditoren (vigtigt, hvis man efterfølgende vil bearbejde billedet).
Der er lidt forskel på de kommandoer, der skal bruges til at åbne et billede.

### Start af Fotoview fra Objektvalg eller som assistent

Åbning af billede:

1. Dobbeltklik på previewbilledet
2. Anvend kommandoen "Fotoview" i genvejsmenuen for previewbilledet (højre museknap).

Du kan navigere i din billedmappe med knapperne "Første billede", "Forrige billede", "Næste billede" og "Sidste billede". Du behøver ikke at forlade Fotoview for at vælge flere billeder, og med knappen "-indlæser en anden mappe" (nederst til højre) kan du endda skifte mellem forskellige mapper.

Advarsel: Med knappen "Gem" overskrives din originalfil på harddisken med billedet, som du eventuelt har bearbejdet og ændret.

Med knappen "Gem som" kan du imidlertid gemme en kopi af det bearbejdede og ændrede billede under et andet filnavn og anvende dette i dit fotoprodukt.

Når du klikker på ikonet med varekurven, lægges det viste billede over i produkteditoren, og originalfilen overskrives med den ændrede version.

### Start af Fotoview fra produkteditoren

Åbning af billede:

1. Dobbeltklik på billedet i objekteditoren (du skal evt. klikke tre gange).
2. Anvend kommandoen "Bearbejd billede" i genvejsmenuen for previewbilledet (højre museknap).
3. Anvend værktøjet "Bearbejd billede" i objekt-værktøjslinien.

Du kan ikke åbne andre billeder i Fotoview uden først at gå ud af det. Knapperne "Første billede", "Forrige billede", "Næste billede", "Sidste billede", varekurv-symbolet og "Indlæser en anden mappe" er inaktive (nedtonede).

I et andet dialogvindue kan du vælge, om din originale billedfil skal overskrives, når du klikker på knappen "Gem", eller om eventuelle ændringer af billedet kun skal gælde for den aktuelle bestilling.

Med knappen "Gem som" kan du gemme en kopi af det bearbejdede og ændrede billede under et andet filnavn.

### Generelle Fotoview-kommandoer

Med skyderen (Zoom) kan du ændre billedets visningsstørrelse, så du bedre kan se detaljerne.

Med knappen bag ved zoom-skyderen kan du få vist dit billede som fuldbillede, dvs. det fylder hele skærmen ud, og der er ingen betjeningselementer eller knapper på skærmen.
Hvis du klikker på højre museknap, mens du har fuldbilledet på skærmen, åbnes genvejsmenuen med de vigtigste kommandoer. Med "Esc"-tasten kommer du tilbage til normalt billede.

I højre side af Fotoview findes forskellige billedbearbejdningsfunktioner:

##### Info | Du kan bedømme et billede ved hjælp af stjerner. Jo bedre billedet er, desto flere stjerner kan du give det (max. 5). Filnavn, størrelse resp. opløsning og fotograferingsdato vises. Du kan indtaste en kort beskrivelse af billedet og indsætte eller fjerne stikord. Når du har gemt originalfilen, vises bedømmelsen, beskrivelsen og stikordene også i Explorer i styresystemet (hvis den er indstillet til det).
##### Effekter | Anvender færdige billedbehandlingseffekter på billedet. Du kan f.eks. lave billedet om til gråtoner, få det til at se gammelt ud med Sepia-effekten, få det til at ligne en tegning og meget andet. Desuden kan du spejle billedet horisontalt og/eller vertikalt.
##### Tilskæring | Træk med musen en markeringsramme op omkring den del af billedet, som du vil beholde. Med valgmulighederne 2:3 og 3:4 kan du indstille et fast sideforhold for markeringsrammen. Dette sideforhold bevares, når du ændrer størrelsen ved hjælp af sidehåndtagene. Med hjørnehåndtagene bearbejder du markeringsrammen uden et fast sideforhold. For at beskære billedet skal du klikke på knappen "Tilskær". Hermed fjernes alle billeddele, som ligger uden for markeringsrammen. Med knappen "Gendan original" annullerer du tilskæringen – men husk: det fungerer kun, sålænge du ikke har klikket på en anden kommando.
##### Lysstyrke | Med skyderne kan du ændre billedernes lysstyrke, kontrast og farvemætning. Hvis disse værdier indstilles alt for højt, kan du miste detaljer i billedet.
##### Farvenuance | Med to skydere kan du farve dit billede og tilpasse farvenuancen. Med skyderen "Farve" indstilles den ønskede farve, og med skyderen "Nuance" indstilles farvestyrken.
##### Røde øjne | "Automatisk billedkorrektur" finder automatisk røde øjne på billedet og korrigerer fejlen. Til manuel korrektur skal du først trække en markeringsramme omkring de røde øjne og derefter klikke på "Manuel billedkorrektur". Desværre virker denne funktion ikke altid, da den er kædet sammen med ansigtsgenkendelse. Ved ansigter, hvor kun et øje kan ses på billedet, og ved billeder af dyr virker funktionen ikke.

Med knappen "Tilbage til hovedprogram" afsluttes Fotoview. Hvis der er foretaget ændringer af billedet, vises den samme dialog som ved "Gem" (se ovenfor).